ddrg/super_eurlex huggingface dataset:
(3)

Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (2), mērķis ir padziļināt dialogu un sadarbību ārpolitikas un drošības politikas jomā, tostarp kopējās drošības un aizsardzības politikas (KDAP) jomā, un cita starpā risināt konfliktu novēršanas, krīžu pārvarēšanas un reģionālās stabilitātes jautājumus.
PADOMES LĒMUMS (ES) 2021/1897

(2021. gada 28. jūnijs)

par to, lai Eiropas Savienības vārdā parakstītu un provizoriski piemērotu Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Ukrainu, no otras puses

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. un 7. punktu,

ņemot vērā Eiropas Komisijas priekšlikumu,

tā kā:

(1) 2006. gada 12. decembrī Padome pilnvaroja Komisiju sākt sarunas ar Ukrainu par Kopējās aviācijas telpas nolīgumu. Šo sarunu rezultātā Kopējās aviācijas telpas nolīgums starp Eiropas Savienību un tās dalībvalstīm, no vienas puses, un Ukrainu, no otras puses, (“nolīgums”) tika parafēts 2013. gada 28. novembrī.

(2) Nolīguma parakstīšana Savienības vārdā un tā provizoriska piemērošana neietekmē kompetenču sadalījumu starp Savienību un tās dalībvalstīm. Šo lēmumu nevajadzētu interpretēt tā, ka ar to tiek izmantota Savienības iespēja īstenot savu ārējo kompetenci jomās, uz kurām attiecas nolīgums un kuras ir dalītā kompetencē, ja Savienība šādu kompetenci vēl nav īstenojusi iekšēji.

(3) Lai nolīgums iespējami drīz nestu labumu, tas būtu jāparaksta un jāpiemēro provizoriski, kamēr tiek pabeigtas procedūras, lai tas stātos spēkā.

(4) Ir jānosaka procedūra, kas ir jāievēro attiecībā uz nostāju, kura Savienības vārdā ir jāieņem attiecībā uz nolīguma 15. panta 3. punkta a) apakšpunktā minētajiem Apvienotās komitejas lēmumiem par Savienības tiesību aktu iekļaušanu nolīguma I pielikumā,

IR PIEŅĒMUSI ŠO LĒMUMU.

1. pants Ar šo tiek atļauts Savienības vārdā parakstīt Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Ukrainu, no otras puses (1), ar noteikumu, ka tas tiks noslēgts.

2. pants Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt nolīgumu.

3. pants Nolīgumu piemēro provizoriski saskaņā ar tā 38. panta 3. punktu, kamēr tiek pabeigtas procedūras, lai tas stātos spēkā.

4. pants Komisija ir pilnvarota pēc pietiekami savlaicīgas iepriekšējas apspriešanās ar Padomi vai, ja Padome tā izlemj, tās darba sagatavošanas struktūrām, pieņemt nostāju, kura Savienības vārdā ir jāieņem attiecībā uz nolīguma 15. panta 3. punkta a) apakšpunktā minētajiem Apvienotās komitejas lēmumiem par nolīguma I pielikuma pārskatīšanu, ciktāl tas attiecas uz Savienības tiesību aktu iekļaušanu minētajā pielikumā, vajadzības gadījumā ar nepieciešamajām tehniskajām korekcijām.

5. pants Šis lēmums stājas spēkā tā pieņemšanas dienā.

Luksemburgā, 2021. gada 28. jūnijā Padomes vārdā – priekšsēdētāja M. do C. ANTUNES

(1) Skatīt šā Oficiālā Vēstneša 3. lpp.
KOMISIJAS ĪSTENOŠANAS LĒMUMS (ES) 2021/1956

(2021. gada 10. novembris)

par Savienības Civilās aizsardzības zināšanu tīkla izveidi un organizāciju

(izziņots ar dokumenta numuru C(2021) 7939)

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Lēmumu Nr. 1313/2013/ES (2013. gada 17. decembris) par Savienības civilās aizsardzības mehānismu (1) un jo īpaši tā 32. panta 1. punkta h) apakšpunktu,

tā kā:

Zināšanu tīkls un tā darbības būtu jāstrukturē divos galvenajos pīlāros, kam būtu jānodrošina satvars galvenajām zināšanu tīkla darbībām un jāveicina tīklā balstītas apmaiņas atbilstoši katra pīlāra – pīlārs “spēju veidošana” un pīlārs “zinātne” – darbības jomai. Pīlāram “spēju veidošana” vajadzētu būt vērstam uz to, lai apvienotu, veicinātu un stiprinātu spēju veidošanas iniciatīvas, kas ir būtiskas ieinteresētajām personām civilās aizsardzības un katastrofu pārvarēšanas jomā, īpašu uzmanību pievēršot Savienības mehānismam. Pīlāram “zinātne” vajadzētu būt vērstam uz to, lai apvienotu akadēmiskās aprindas, praktiķus un lēmumu pieņēmējus daudznozaru, starpnozaru un pārrobežu sadarbības nolūkā, lai zinātniskās atziņas efektīvāk piemērotu katastrofu riska pārvaldībai un jo īpaši novēršanas un sagatavotības darbībām.

Pīlāram “spēju veidošana” vajadzētu būt vērstam uz plaši zināmām esošām programmām un projektiem, piemēram, Savienības mehānisma apmācības un praktisko nodarbību programmu, ekspertu apmaiņas programmu civilās aizsardzības jomā, zināšanu tīkla partnerībām un Savienības mehānisma novēršanas un sagatavotības programmu. Šīs programmas būtu jākonsolidē, izmantojot pakāpenisku un nepārtrauktu procesu, un jāpapildina ar citām spēju veidošanas darbībām. Pīlāram “zinātne” vajadzētu balstīties uz esošajām zinātniskajām struktūrām un tīkliem, kas atbalsta Savienības mehānismu, jo īpaši Zināšanu centru katastrofu riska pārvaldībai, ko pārvalda Eiropas Komisijas Kopīgais pētniecības centrs, kā arī attiecīgajām “Apvārsnis Eiropa” programmām, no kurām finansē pētniecības un inovācijas darbības un saistītās tīklu veidošanas iniciatīvas katastrofu riska pārvaldības jomā, un šīs struktūras un tīkli būtu jāintegrē.

Noteikumiem par to, kā zināšanu tīkla dalībnieki izpauž informāciju, būtu jāatbilst dienesta noslēpuma ievērošanas pienākumam.

IR PIEŅĒMUSI ŠO LĒMUMU.

1. pants

Priekšmets

Šajā lēmumā ir izklāstīta zināšanu tīkla organizatoriskā struktūra un darbība, un ar to tiek izveidota valde, sekretariāts un pīlāru darba grupas, tostarp noteikts to sastāvs un uzdevumi, un izklāstīti to darbības noteikumi.
(5)

Komisija pēc savas iniciatīvas 2021. gada 28. jūlijā nolēma lūgt ieinteresētajām personām Savienībā līdz 2021. gada 12. augustam sniegt piezīmes par iespēju attiecīgā gadījumā apturēt galīgos pasākumus. Atlasītajiem Savienības ražotājiem un to apvienībai arī lūdza sniegt informāciju par konkrētiem kaitējuma rādītājiem par laikposmu pēc izmeklēšanas perioda beigām. Piezīmes tika saņemtas no trim atlasītajiem Savienības ražotājiem, no EA, 12 lietotājiem un to apvienības, kā arī no pieciem importētājiem un to apvienības. Atlasītie Savienības ražotāji un apvienība European Aluminium (“EA”) arī sniedza pieprasīto informāciju par konkrētiem rādītājiem. Pēc piezīmju iesniegšanas termiņa EA 2021. gada 20. augustā arī nosūtīja Komisijai vēstuli, kurā tā pauda iebildumus pret pasākumu iespējamu apturēšanu. Euranimi un Airoldi sniedza piezīmes par EA vēstuli.
Atbalstīt Ģenerālās asamblejas reglamenta 10. un 22. panta grozījumu pieņemšanu un atbalstīt Ģenerālās asamblejas reglamenta 10. un 22. panta skaidrojuma apstiprināšanu, kas saistās ar ģenerālsekretāra ievēlēšanu un darba nosacījumiem. Tomēr par regulas projekta 5. panta c) apakšpunktu Savienības nostājas nav.

Atbalstīt regulas projekta skaidrojuma apstiprināšanu. Tomēr par tām daļām, kuras attiecas uz 5. panta c) apakšpunktu, Savienības nostājas nav.

Atbalstīt regulas projekta par ģenerālsekretāra ievēlēšanu un darba nosacījumiem pieņemšanu. Attiecībā uz 5. panta c) apakšpunktu (kvalifikācijas kritēriji, valodas): nav Savienības nostājas.

Piezīmes:
(427)

Rezultāti 25. tabulā un 26. tabulā ir balstīti uz turpmāk norādītiem apsvērumiem. • Attiecīgais periods ir no 2010. gada jūnija līdz 2011. gada februārim, kas ir 2010. gada grozījumu nolīgumos darbības periods. • Ar aeronavigāciju saistītie ieņēmumi ir aplēsti, pamatojoties uz ex post un ex ante pieejas kombināciju. To pamatā ir faktiskais Wizz Air pasažieru un lidojumu turp un atpakaļ skaits 2010. gadā (ex post perspektīva), bet 2011. gada janvārim un februārim Oxera tos aplēsa, pamatojoties uz 2010. gada decembra rādītāju (ex ante perspektīva). Atlaides ir aprēķinātas ex ante, un tajās ir ņemti vērā bāzes tarifi un rabati, kas noteikti 2010. gada grozījumos nolīgumos. Ir pieņemta 10 % atlaide nosēšanās maksai un 10 % atlaide maksai par uzņemtu pasažieri. Drošības maksa ir iekļauta. • Ar aeronavigāciju nesaistītie ieņēmumi uz vienu izlidojošu pasažieru tika aplēsti atbilstoši Wizz Air vidējiem ar aeronavigāciju nesaistītajiem faktiskajiem ieņēmumiem 2010. gadā, proti, 3,04 EUR uz vienu pasažieri. • Kas attiecas uz papildu izmaksām, izmaksas, kas mainās atkarībā no pasažieru skaita (personāla, elektroenerģijas, materiālu un iegādāto pakalpojumu izmaksas, kā arī citi darbības izdevumi) ir attiecināti uz Wizz Air proporcionāli aviokompānijas izlidojušo pasažieru daļai. Aprēķina pamatā ir faktiskie dati par darbības izmaksām, un tāpēc tas ir ex post. • Analīzē nav iekļauti tirdzniecības maksājumi, jo tirdzniecības nolīgums tika izbeigts 2010. gada februārī. • Papildu ieguldījumu izmaksas tika aplēstas, ņemot vērā 2010. gadā veiktos ieguldījumus. Valsts finansētie ieguldījumi termināļa ēkā un drošības aprīkojumā netika attiecināti uz Wizz Air. Kā norādīja Oxera, tās ir izmaksas, kas būtu radušās neatkarīgi no Wizz Air klātbūtnes, jo tās bija saistītas ar Rumānijas pienākumu izpildīt prasību, lai tā varētu pievienoties Šengenas zonai. Tika ņemti vērā no lidostas pārvaldnieka pašu resursiem finansētie ieguldījumi. Ieguldījumu izmaksas, kas finansētas no lidostas pārvaldnieka pašu resursiem, tostarp nolietojums un procenti, ir sadalītas proporcionāli Wizz Air pasažieru daļai no lidostas pasažieru apjoma. Tika aplēsts, ka pasažieru apjoms ir vienāds ar maksimālo apkalpoto pasažieru skaitu 2010. gadā, jo Oxera no lidostas pārvaldnieka saprata, ka laikā, kad tika veikts pētījums (2011. gada oktobrī), Timišoaras starptautiskā lidosta darbojās ar pilnu jaudu gaisa satiksmes kustības ziņā.
(8)

Saskaņā ar šo pilnvarojumu CEPT publicēja divus ziņojumus: i) A ziņojumu (CEPT 73. ziņojumu) “Assessment and study of compatibility and coexistence scenarios for WAS/RLANs in the band5 925–6 425MHz” (2020. gada 6. martā) un ii) B ziņojumu (CEPT 75. ziņojumu) “Harmonised technical parameters for WAS/RLANs operating on a coexistence basis with appropriate mitigation techniques and/or operational compatibility/coexistence conditions, operating on the basis of a general authorisation” (2020. gada 20. novembrī). CEPT pētījumi parādīja, ka WAS/RLAN līdzāspastāvēšana ar CBTC sistēmām un autoceļu ITS būtu tehniski īstenojama, ja tiktu noteikti pienācīgi WAS/RLAN piemērojami pasākumi, kā aizsargjosla un prasības izstarojumiem joslā, ārpus joslas vai abējādi. Šie elementi nozīmētu, ka WAS/RLAN pieejamajā spektrā nevarētu ietilpt visa 5 925–6 425 MHz josla. Koplietošanas un saderības pētījumi, ko CEPT veica saskaņā ar pilnvarojumu, ir parādījuši, ka WAS/RLAN (LPI, VLP) un esošā lietojuma (FSS Zemes staciju un zemes FS ierīkojumu (fiksētās līnijas)) līdzāspastāvēšana 5 945–6 425 MHz joslā ir realizējama, ievērojot vairākus nosacījumus, kas minētajā 5 945–6 425 MHz joslā un tai blakus nodrošina esošo lietojumu pietiekamu aizsardzību no WAS/RLAN iekārtu radītiem kaitīgiem traucējumiem. Var būt nepieciešams pārskatīt robežvērtību, kas VLP WAS/RLAN ierīcēm noteikta kā maksimālais vidējais ekvivalentās izotropiski izstarotās jaudas blīvums ārpusjoslas izstarojumiem zem 5 935 MHz. Tādēļ pārskatīšana būtu jāveic līdz 2024. gada 31. decembrim, balstoties uz CEPT atbildi uz pilnvarojumu, ko Komisija devusi saskaņā ar Lēmuma Nr. 676/2002/EK 4. panta 2. punktu.
(5)

Katrai atļaujai, kas piešķirta saskaņā ar Direktīvas 2003/96/EK 19. panta 2. punktu, ir jābūt stingri ierobežotai laikā. Lai nodrošinātu, ka atļaujas termiņš ir pietiekami ilgs, un tādējādi neatturētu attiecīgos uzņēmējus no vajadzīgo ieguldījumu veikšanas, ir lietderīgi atļauju piešķirt no 2021. gada 1. jūlija līdz 2027. gada 30. jūnijam. Tomēr atļauju būtu jābeidz piemērot no dienas, kad sāk piemērot jebkādus vispārīgus noteikumus par nodokļu atvieglojumiem krasta elektroenerģijai, ko Padome pieņēmusi saskaņā ar Līguma par Eiropas Savienības darbību 113. pantu vai citiem attiecīgiem noteikumiem, ja šādi noteikumi kļūst piemērojami pirms 2027. gada 30. jūnija.
(1)

Direktīvas 92/83/EEK mērķis ir spirtam piemērojamo nodokļu jomā radīt apstākļus, kas nodrošina iekšējā tirgus izveidi un darbību. Direktīvas 92/83/EEK 27. panta 1. punktā ir precizēti produkti, uz kuriem attiecas minētā direktīva un kuri dalībvalstīm ir jāatbrīvo no akcīzes nodokļa. Direktīvas 92/83/EEK 27. panta 1. punkta b) apakšpunktā paredzēts atbrīvojums denaturētiem produktiem, uz kuriem attiecas minētā direktīva un kurus izmanto tādu produktu ražošanai, kas nav domāti cilvēku patēriņam. Direktīvā 92/83/EEK ir paredzēta savstarpējas atzīšanas sistēma. Ja produkts, uz kuru attiecas Direktīvas 92/83/EEK 27. panta 1. punkta b) apakšpunkts, ir atbrīvots no akcīzes nodokļa kādā dalībvalstī, to var laist brīvā apritē visā Savienībā, nepiemērojot akcīzes nodokli. Saskaņā ar Direktīvas 92/83/EEK 27. panta 5. punktu dalībvalstis var atteikties piešķirt šādu atbrīvojumu, ja ar attiecīgo produktu saistīta nodokļu nemaksāšana, apiešana vai ļaunprātīga izmantošana.
(7)

Par ETIAS informācijas sistēmas plānošanas un izstrādes posmu atbild Eiropas Savienības Aģentūra lielapjoma IT sistēmu darbības pārvaldībai brīvības, drošības un tiesiskuma telpā (“eu-LISA”). Ar šajā lēmumā noteiktajiem pasākumiem būtu jādod iespēja Eiropas Savienības Aģentūrai lielapjoma IT sistēmu darbības pārvaldībai brīvības, drošības un tiesiskuma telpā noteikt Eiropas ceļošanas informācijas un atļauju sistēmas, t. sk. tās komunikācijas infrastruktūras, plānojumu fiziskajai arhitektūrai, kā arī sistēmas tehniskās specifikācijas un izstrādāt Eiropas ceļošanas informācijas un atļauju sistēmu. Eiropas Savienības Aģentūrai lielapjoma IT sistēmu darbības pārvaldībai brīvības, drošības un tiesiskuma telpā minētie pasākumi būtu jāpapildina ar Eiropas ceļošanas informācijas un atļauju sistēmas tehniskajām specifikācijām un saskarnes kontroldokumentu.
(2)

Kioto deklarācijā ir noteikts ANO noziedzības novēršanas un krimināltiesību politikas satvars nākamajiem pieciem gadiem. Tajā ir atsauce uz saikni starp attīstību no vienas puses un tiesiskumu un nepieciešamību īstenot iedarbīgus korupcijas apkarošanas centienus no otras puses, to, cik svarīgi ir progresēt noziedzības novēršanas jomā, tai skaitā uz pierādījumiem balstītā noziedzības novēršanā, progresēt krimināltiesību sistēmu jomā, un pastiprināt starptautisko sadarbību un tehnisko palīdzību, lai novērstu un apkarotu visu veidu noziedzīgos nodarījumus, tai skaitā terorismu un jaunrodošos noziedzīgu nodarījumu veidus, piemēram, nodarījumus ar ietekmi uz vidi.
(1)

Komisijas Deleģētā regula (ES) Nr. 1062/2014 (2) izveido to esošo aktīvo vielu sarakstu, kuras jānovērtē, lai lemtu par to iespējamu apstiprināšanu lietošanai biocīdos. Oglekļa dioksīds (EK Nr. 204-696-9; CAS Nr. 124-38-9) ir minētajā sarakstā. Minētajā sarakstā ir arī oglekļa dioksīds, kas degšanas procesā iegūts no propāna, butāna vai abu gāzu maisījuma. Pēdējais minētais šajā īstenošanas lēmumā nav ietverts.
(7)

ICAO padome 2020. gada 23. jūnijā pieņēma Čikāgas konvencijas 9. pielikuma 9. nodaļas D iedaļas 28. grozījumu, ar ko izklāsta jaunu standartu un ieteicamās prakses kopumu, lai līgumslēdzējas valstis attīstītu to spēju vākt, izmantot, apstrādāt un aizsargāt PDR datus par lidojumiem uz to teritoriju un no tās (“28. grozījums”), pamatojoties uz atbilstīgu tiesisko un administratīvo regulējumu.
(8)

Iniciatīvas pielikumā minēti četri iespējamie papildu pasākumi. Tā kā Komisijai netiek prasīts iesniegt Savienības tiesību akta priekšlikumu attiecībā uz kādu no minētajiem pasākumiem, tie neatbilst regulas 6. panta 3. punkta c) apakšpunktā paredzētajam nosacījumam, lai tos reģistrētu kā daļu no iniciatīvas priekšmeta. Tādējādi šie pasākumi neietilpst šā reģistrācijas lēmuma darbības jomā. Tomēr, ja Komisija uzskata par lietderīgu pieņemt tiesību akta priekšlikumu jomā, uz kuru attiecas iniciatīva, tā varētu arī apsvērt iespēju minētajā priekšlikumā ņemt vērā dažus no minētajiem pasākumiem, proti, vajadzību sniegt norādes dalībvalstīm par tā noteikumu īstenošanu, datu aizsardzības iestāžu iesaistīšanu šādu noteikumu piemērošanā un Mākslīgā intelekta augsta līmeņa ekspertu grupas ētikas vadlīniju saturu un principus (AIHLEG) (5).
(1)

2016. gada 28. oktobrī uzņēmums Monsanto Europe S.A./N.V. uzņēmuma Monsanto company (Amerikas Savienotās Valstis) vārdā saskaņā ar Regulas (EK) Nr. 1829/2003 5. un 17. pantu Nīderlandes kompetentajai iestādei iesniedza pieteikumu, kurā lūdza atļaut laist tirgū tādus pārtikas produktus, pārtikas sastāvdaļas un barību, kas satur ģenētiski modificēto kukurūzu MON 87427 × MON 87460 × MON 89034 × MIR162 × NK603, no tās sastāv vai ir no tās ražoti (“pieteikums”). Pieteikums attiecās arī tādu produktu laišanu tirgū, kuri satur ģenētiski modificēto kukurūzu MON 87427 × MON 87460 × MON 89034 × MIR162 × NK603 vai no tās sastāv un kuri paredzēti jebkādiem citiem lietojumiem, kas nav pārtika un barība (izņemot audzēšanu). Tas attiecās arī uz tādu produktu laišanu tirgū, kuri satur kādu no 25 iespējamo vienkāršo transformācijas notikumu apakškombinācijām, kuras veido kukurūzu MON 87427 × MON 87460 × MON 89034 × MIR162 × NK603, no tām sastāv vai ir no tām ražoti. 11 no šīm apakškombinācijām, proti, 87427 × MON 89034 × MIR162 × NK603, MON 87427 × MON 89034 × MIR162, MON 87427 × MON 89034 × NK603, MON 87427 × MIR162 × NK603, MON 89034 × MIR162 × NK603, MON 87427 × MON 89034, MON 87427 × NK603, MON 87427 × MIR162, MON 89034 × NK603, MON 89034 × MIR162 un MIR162 × NK603, jau ir atļautas ar Komisijas īstenošanas lēmumu (ES) 2021/60 (2).
“g)

14,5 mm vai mazāka kalibra ieroču un šādiem ieročiem īpaši izstrādātas munīcijas un sastāvdaļu un nebruņotu sauszemes militāro transportlīdzekļu, un ar 14,5 mm vai mazāka kalibra ieročiem aprīkotu sauszemes militāro transportlīdzekļu un to rezerves daļu, un reaktīvo granātmetēju un šādiem ieročiem īpaši izstrādātas munīcijas, un 60 mm un 82 mm kalibra mīnmetēju un šādiem ieročiem īpaši izstrādātas munīcijas pārdošanai, piegādei, nodošanai vai eksportam un ar to saistītas palīdzības sniegšanai Centrālāfrikas Republikas drošības spēkiem, tai skaitā valsts civilajām tiesībaizsardzības iestādēm, ja šādi ieroči, munīcija, sastāvdaļas un transportlīdzekļi paredzēti vienīgi tam, lai ar to atbalstītu Centrālāfrikas Republikas drošības sektora reformas procesu vai to minētajā procesā lietotu, kā iepriekš paziņots Komitejai;”;
(3)

Pamatojoties uz lūgumu M/023 – BC/CEN/03/023/93-08, CEN pārskatīja harmonizētos standartus EN 1789:2007+A1:2010, EN ISO 10993-16:2010, EN ISO 11607-1:2009, EN ISO 11607-2:2006, EN ISO 11737-2:2009, EN 13718-1:2008, EN 13718-2:2015, EN ISO 22442-1:2007 un EN ISO 22442-2:2007, uz kuriem atsauces ir publicētas Komisijas Īstenošanas lēmumā (ES) 2020/437 (3). Minētās pārskatīšanas rezultātā tika pieņemti harmonizētie standarti EN 1789:2020 par medicīniskajiem transportlīdzekļiem un to aprīkojumu, EN ISO 10993-16:2017 par medicīnisko ierīču bioloģisko izvērtēšanu, EN ISO 11607-1:2020 un EN ISO 11607-2:2020 par iepakojumu noslēgti sterilizētām medicīniskajām ierīcēm, EN ISO 11737-2:2020 par veselības aprūpes produktu sterilizēšanu, EN 13718-1:2014+A1:2020 un EN 13718-2:2015+A1:2020 par medicīniskajiem transportlīdzekļiem un to aprīkojumu un, visbeidzot, EN ISO 22442-1:2020 un EN ISO 22442-2:2020 par medicīniskajām ierīcēm, kurās izmanto dzīvnieku audus un to atvasinājumus.
KOMISIJAS ĪSTENOŠANAS LĒMUMS (ES) 2020/2239

(2020. gada 23. decembris)

par tā pasākuma pagarināšanu, ar ko Apvienotās Karalistes Veselības un drošības pārvalde saskaņā ar Eiropas Parlamenta un Padomes Regulu (ES) Nr. 528/2012 atļāvusi piedāvāt tirgū un lietot roku dezinfekcijas līdzekļus, kas izgatavoti pēc 2. PVO ieteiktās formulas

(Autentisks ir tikai teksts angļu valodā)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 55. panta 1. punkta trešo daļu saistībā ar Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (2) 131. pantu,

tā kā:

Saskaņā ar pasākuma nosacījumiem uzņēmumiem, kas vēlas šādus produktus piedāvāt tirgū, par to jāpaziņo kompetentajai iestādei un tā lemj, vai pieņemt paziņojumu un piešķirt atļauju minēto produktu piedāvāšanai tirgū.

2020. gada 24. jūnijā Komisija no kompetentās iestādes saņēma pamatotu pieprasījumu saskaņā ar Regulas (ES) Nr. 528/2012 55. panta 1. punkta trešo daļu pasākumu pagarināt; minēto pieprasījumu papildināja kompetentās iestādes 2020. gada 3. septembrī iesniegtā papildinformācija. Pieprasījums tika pamatots ar bažām, ka Covid-19 varētu sabiedrības veselību apdraudēt arī pēc 2020. gada 25. septembra, un to, ka Covid-19 radīto apdraudējumu ierobežošanas nolūkā ir būtiski svarīgi tirgū atļaut vēl citus roku dezinfekcijas līdzekļus.

Kompetentā iestāde uzskata, ka līdz ar pārvietošanās ierobežojumu mīkstināšanu un cilvēku atgriešanos darbā un sabiedriskās vietās pieprasījums pēc roku dezinfekcijas līdzekļiem palielināsies vēl vairāk. Ņemot vērā gaidāmo pieprasījuma pieaugumu, minētais pasākums ir jāpagarina. Šis pagarinājums būtu arī daļa no Apvienotās Karalistes pasākumiem, ko tā veic, lai sagatavotos iespējamam Covid-19 otrajam vilnim.

Turklāt, kā norādījusi kompetentā iestāde, pasākuma pagarināšana palīdzētu mazināt pieprasījumu pēc citiem roku dezinfekcijas līdzekļos izmantotiem spirtiem (galvenokārt etanola), kuri Covid-19 pandēmijas laikā ir novirzīti no citiem lietojumiem (piemēram, pārtikas rūpniecībā, medicīnā un tipogrāfijas krāsu ražošanā).

IR PIEŅĒMUSI ŠO LĒMUMU.

1. pants

Apvienotās Karalistes Veselības un drošības pārvalde atļauju piedāvāt tirgū un lietot roku dezinfekcijas līdzekļus, kas izgatavoti pēc 2. Pasaules Veselības organizācijas (PVO) ieteiktās formulas, drīkst pagarināt līdz Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas minētā pārejas perioda beigām vai līdz 2022. gada 30. martam, atkarībā no tā, kurš no minētajiem datumiem ir agrāk.

Tomēr attiecībā uz Ziemeļīriju tā drīkst minēto atļauju pagarināt līdz 2022. gada 30. martam.
(8)

Atbilstīgi Apvienoto Nāciju Organizācijas Jūras tiesību konvencijas (7) (UNCLOS) 66. pantam valstīm, kuru upēs veidojas anadromo sugu krājumi, jābūt primārai interesei un atbildībai par šādiem krājumiem. Anadromo krājumu izcelsmes valstij to saglabāšanās ir jānodrošina, ieviešot atbilstošus regulatīvos pasākumus, kas attiecas uz zveju visos ūdeņos krasta virzienā no tās ekskluzīvās ekonomiskās zonas ārējām robežām. Gadījumos, kad anadromie krājumi krasta virzienā migrē uz vai caur ūdeņiem no tādas valsts ekskluzīvās ekonomiskās zonas ārējām robežām, kas nav šo krājumu izcelsmes valsts, minētajai valstij ir jāsadarbojas ar izcelsmes valsti attiecībā uz šādu krājumu saglabāšanu un pārvaldību.